टीजीटी संस्कृत भर्ती में आवेदन का अवसर पाने के लिए सौंपा ज्ञापन
उकलाना मंडी | हरियाणामें टीजीटी संस्कृत भर्ती के लिए होने वाली आवेदन प्रक्रिया में शामिल होने के लिए वर्ष 2017 के एचटेट में बैठने वाले अभ्यार्थियों ने अपनी कमर कस ली है। अभ्यार्थियों ने गुरुवार को पाबड़ा गांव में पंहुचे हरियाणा वेयरहाउस कॉरपोरेशन चेयरमैन श्रीनिवास गोयल भाजपा जिलाध्यक्ष सुरेंद्र पूनिया को ज्ञापन सौंपा। अभ्यार्थियों ने टीजीटी संस्कृत भर्ती के लिए आवेदन करने का अवसर पाने बारे हरियाणा मुख्यमंत्री मनोहर लाल खट्टर, शिक्षा मंत्री रामबिलास शर्मा हरियाणा कर्मचारी चयन आयोग के चेयरमैन भारत भूषण भारती से मांग की है कि वर्ष 2017 में होने वाली टीजीटी संस्कृत भर्ती में बिना एचटेट पास किए वे उम्मीदवार जो 2017 में होने वाले एचटेट में परीक्षार्थी होंगे उनको उपरोक्त भर्ती में आवेदन करने का अवसर एचएसएससी द्वारा दिया जाना चाहिए। अभ्यार्थियों में सतीश पाबड़ा, कुलदीप, अमरजीत, प्रदीप, शीशराम, सत्यवान, राजेश, अशोक, अमरजीत, निर्मला ने कहा कि अगर 2017 के एचटेट में वे क्वालीफाई कर लेते हैं तो भर्ती में शामिल हो जाएंगे अन्यथा नियमानुसार वह टीजीटी संस्कृत भर्ती से बाहर हो जाएंगे।
hin_Deva hin_Deva